Tänään tarkastelemme Roomaa nuoren tytön silmin.
Tässä hän on, tekemässä piirrosta itsestään
isänsä valtavan talon atriumissa eli sisäpihalla.
Hänen nimensä on Domitia
ja hän on vain 5 vuotta vanha.
Hänellä on vanhempi veli, joka on 14,
Lucius Domitius Ahenobarbus,
nimetty isänä mukaan.
Tytöt eivä saa samanlaisia pitkiä nimiä kuin pojat.
Ja mikä pahempaa, isä vaatii,
että kaikkia hänen tyttäriään tulee kutsua Domitiaksi.
“Domitia!”
Hän kutsuu pylvääseen piirtelevää Domitiaa Domitia kolmanneksi.
Hänellä on vanhempi sisko, Domitia toinen, joka on 7 vuotta.
Ja sitten on Domitia ensimmäinen, joka on kymmenen.
Myös Domitia neljäs olisi ollut,
mutta äiti kuoli yrittäessään synnyttää häntä kolme vuotta sitten.
Menitkö sekaisin?
Niin menivät roomalaisetkin.
He selvittivät sukulaissuhteensa isän puolelta hienon
kolmiosaisen nimensä avulla,
kuten esimerkiksi Lucius Domitius Ahenobarbus.
Mutta syntyi melkoinen sotku, kuka Domitia on naimisissa kenenkin kanssa,
kuka kenenkin isotäti tai isoäitipuoli ja niin edelleen,
kun näitä yritettiin kirjoittaa ylös.
Domitia kolmas ei vain piirtele pylvääseen.
Hän myös tarkkailee, mitä tapahtuu.
On näet aikainen aamu,
aika jolloin isän huollettavat ja ystävät tulevat osoittamaan isälle kunnioitusta.
17-vuotias Lucius Popidus Secundus, jonka hän tahtoo menevän naimisiin
Domitia toisen kanssa seuraavan 5-7 vuoden kuluessa,
on tullut myös.
Hän ei näyttäisi kosiskelevan tulevaa vaimoaan
vaan tämän isää.
Lucius-parka ei tiedä, että Domitian isä pitää häntä
ja hänen perhettään varakkaana, mutta silti roskasakkina Suburasta.
Sehän on partureita ja prostituoituja täynnä olevaa Rooman osa.
Yhtäkkiä kaikki miehet lähtevät isän kanssa.
On päivän toinen tunti
ja aika mennä oikeuteen,
jossa iso huollettavien yleisö voi osoittaa suosiotaan hänen puhetaidolleen
ja osoittaa halveksuntaa hänen vastustajalleen.
Talo on nyt hiljaisempi.
Miehet eivät palaa seitsemään tuntiin
ennen illallista.
Mutta mitä tapahtuu talossa noiden seitsemän tunnin aikana?
Mitä Domitia, Domitia ja Domitia tekevät koko päivän?
Ei helppo kysymys!
Kaikki roomalaisilta meidän aikaamme säilyneet kirjoitukset
ovat miesten kirjoittamia.
Se tekee naisten elämän selvittämisen vaikeaksi.
Meillä ei kuitenkaan voi olla vain Rooman miesten historiaa,
joten tässä mennään.
Voimme aloittaa atriumista, jossa on massiiviset kangaspuut,
joilla isän viimeisin vaimo valmistaa uutta toogaa.
Domitian, Domitian ja Domitian tehtävä on puolata villaa,
jota käytetään tämän upean kankaan kutomiseen.
Kangas oli yli 9 metriä pitkä ja muodoltaan soikio.
Roomalaiset rakastivat ajatusta, että heidän vaimonsa työstävät villaa.
Tiedämme tämän, koska se on kirjoitettu roomalaisen naisen hautakiveen.
Toisin kuin Kreikan naiset, roomalaisnaiset liikkuivat ulkona
ja liikkuivat kaupungilla.
He kävivät kylpylöissä aamulla vältelläkseen miehiä
tai kävivät vain naisille tarkoitetuissa kylpylöissä.
Jotkut harrastivat myös 70-luvun viimeisintä muotia:
alasti kylpemistä miesten läsnäollessa.
Naisen paikka ei kuitenkaan ollut miesten paikoissa:
forumilla,
oikeussalissa
ja senaatissa.
Julkisissa tiloissa heidän paikkansa oli pylväshalleissa,
puutarhojen ja patsaiden kanssa, kävelyyn tarkoitettuilla kujilla.
Kun Domitia, Domitia ja Domitia tahtovat lähteä talosta
esimerkiksi Livian pylväshalliin, heidän täytyy laittautua valmiiksi.
Domitia toinen ja Domitia kolmas ovat valmiina
mutta Domitia ensimmäinen, joka on kihlattu naitavaksi
rakkaalle Philatukselle kahden vuoden päästä,
ei ole valmis.
Hän ei ole hidas, hänellä on vain enemmän tehtävää.
Kihlatun täytyy käyttää kihlautumisen merkkejä:
kihlasormusta ja lahjoja, jotka Philatus on hänelle antanut.
koruja, korvarenkaita,
kaulakoruja, ja riipuksia.
Hän voi jopa kantaa myrttikruunuaan.
Kaikki tämä loiste huutaa
“Menen naimisiin sen 19-vuotiaan kanssa,
jolta sain kaiken tämän, mitä kannan päälläni.”
Odotellessaan Domitia toinen ja Domitia kolmas leikkivät nukeillaan,
jotka kuvastavat heidän häitä varten valmisteltua siskoaan.
Nämä nuket omistetaan kodin jumalille häiden päivänä.
Okei, olemme valmiita.
Tytöt nousevat vankkureihin, joita kantavat orjat.
Heillä on mukanaan myös kaitsija
ja he tapaavat tätinsä Livian pylväikössä.
Korkealla orjien olkapäillä kannettuina tytöt katsovat verhojen välistä
nähdäkseen väenpaljouden kaduilla alapuolellaan.
He kulkevat kaupungilla, ohittavat Colosseumin,
mutta kääntyvät sitten kapuamaan mäkeä ylös
kohti Livian pylväikköä.
Sen rakennutti Livia, ensimmäisen keisarin, Augustuksen, vaimo,
Vedius Polliuksen talon paikalle.
Hän ei ollut mikään mukava tyyppi.
Kerran hän yritti syöttää orjan ankeriaille kalalammessaan
vain koska tämä oli pudottanut kalan.
Onneksi keisari oli päivällisillä, ja tyynnytti hänet.
Vaunut asetetaan maahan
ja tytöt nousevat pois.
Käsi kädessä, pareittain he nousevat portaat
suljettuun pylväiden täyttämään puutarhaan.
Domitia kolmas karkasi ja on piirtelemässä pylvääseen.
Domita toinen liittyy hänen seuraansa
mutta yrittää lukea kirjoituksen korkeammalla pylväässä.
Hän huomaa piirroksen gladiaattoreista
ja kuvitelee näkevänsä heidät taistelemassa.
Jotain, mitä hänen ei koskaan sallita tekevän,
paitsi hyvin harvoin Colosseumilla.
Sieltä hän näkee hyvin 50 tuhatta katsojaa
mutta näkee vain vähän verta ja sisälmyksiä.
Jos hän haluaisi kunnon näkymän,
hän voisi ryhtyä Vestan neitsyeksi
ja päästä istumaan aivan eteen.
Mutta ura Vestan pyhän liekin valvojana
ei sovellu kaikille.
Domitia ensimmäinen on tavannut toisen kymmenvuotiaan,
joka on myös koristeltu kihlautumisen symbolein.
Kotiinlähdön aika.
Kotiutuessaan kahdeksannen tunnin jälkeen, jotain on meneillään.
Rikkinäinen astia on lattialla.
Kaikki orjat on kerätty koolle atriumiin
ja he odottavat isäntänsä saapumista.
Isä tulee raivostumaan.
Hän ei lyö lapsiaan, mutta kuten monet muutkin roomalaiset,
hän ajattelee, että orjia tulee rangaista.
ruoska odottaa valmiina hänen saapumistaan.
Kukaan ei tiedä, kuka rikkoi astian,
mutta isä käskee palvelijan vaikka kiduttaa tiedon esiin.
Ovivahti avaa talon oven.
Huolestuneiden orjien ylle laskeutuu hiljaisuus.
Sisään ei kävelekään heidän isäntänsä,
vaan raskaana oleva teini.
Se on isännän vanhin tytär, iältään 15,
joka on jo kokenut avioliitossaan ja synnytyksessä.
Arvaatko, mikä hänen nimensä on?
On 5-10 prosentin mahdollisuus, että hän ei selviä synnytyksestä,
mutta nyt hän on tullut päivälliselle perheensä kanssa.
Teiniäitinä hän on todistanut olevansa menestyksekäs vaimo
synnyttämällä aviomiehelleen lapsia ja jälkeläisiä,
jotka jatkavat tämän nimeä tulevaisuudessa.
Perhe suuntaa ruokasaliin
ja heille tarjoillaan päivällinen.
Vaikuttaa siltä, että isä on saanut kutsun illalliselle muualle.
Päivällisen jälkeen tytöt menevät atriumpihalle
vilkuttaakseen hyvästyksi isosiskolleen,
joka kannetaan kotiin vaunuissa isän henkivartijoiden saattamana.
Taloon palatessaan tytöt kulkevat atriumpihan poikki
Orjat, niin vanhat ja nuoret kuin miehet ja naiset
odottavat isännän paluuta.
Kun hän palaa, hän saattaa kostaa
osoittaakseen, että hänen valtansa orjiin
säilyy väkivallalla ja pelolla, jonka kohteeksi kuka tahansa orjista voi joutua.
Mutta tytöt suuntaavat illaksi yläkertaan, valmiina nukkumaan.